Diari Oficial de la Generalitat Valenciana


Sumari del DOGV 9350, del 30-05-2022 (2022/4663)

RESOLUCIÓ de 23 de maig de 2022, de la Direcció General de Funció Pública, per la qual es convoca un curs específic per a la provisió de llocs de treball de l'agrupació de llocs de treball C1-01-01 agents tributaris.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9350

Data del DOGV
:   30-05-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/4663


Data del document
:   23-05-2022

Organisme emissor
:   Conselleria de Justícia, Interior i Administració Pública

Tipus de document
:   Resolució

Descriptors 

:   * Conselleria de Justícia, Interior i Administració Pública
    * concurs administratiu

RESOLUCIÓ de 23 de maig de 2022, de la Direcció General de Funció Pública, per la qual es convoca un curs específic per a la provisió de llocs de treball de l'agrupació de llocs de treball C1-01-01 agents tributaris. [2022/4663]  
La Llei 4/2021, de 16 d'abril, de la funció pública valenciana crea les agrupacions de llocs de treball com a instruments per a ordenar els llocs que requereixen coneixements específics per a l'acompliment de les seues funcions. Estableix en el seu article 40.3 que per a poder participar en els processos de provisió de llocs adscrits a una agrupació de llocs d'un cos, escala o agrupació professional funcionarial s'ha d'acreditar la superació dels cursos específics de formació que a tal fi siguen organitzats per l'EVAP.  
  
Havent-se creat per la Resolució de 9 de març de la consellera de Justícia, Interior i Administració pública una nova agrupació de llocs de treball (APT), amb denominació d'agents tributaris, és pertinent incorporar en el Pla de formació la formació necessària per a la provisió de llocs de treball d'aquesta APT, a través del nou programa FLEX112, tenint en compte l'objecte d'aquest últim és atendre les necessitats formatives ocasionades amb posterioritat a l'aprovació del Pla de formació.  
  
De conformitat amb el que s'estableix en l'article 11 i en la disposició transitòria primera de la Llei 4/21, de 16 d'abril, de la funció pública valenciana, resolc:  
  
Primer  
Convocar l'acció formativa, 2501 Formació per a l'accés a l'APT C1-01-01, d'agents tributaris  
  
Segon  
Establir les següents normes d'organització i desenvolupament de l'acció formativa convocada.  
  
1) Persones destinatàries  
Personal del cos C1-01 cos administratiu  
  
2) Descripció de la formació  
L'acció formativa tindrà una duració de 125 h i s'impartirà en modalitat mixta.  
La fitxa descriptiva de l'acció formativa està disponible en la pàgina web de l'IVAP, https://ivap.gva.es, en l'apartat vacants de la botonera en la pàgina d'inici. En la fitxa s'indiquen els continguts, així com una altra informació d'interés relativa al desenvolupament de l'activitat.  
  
  
3) Presentació de sol·licituds i termini  
Les sol·licituds hauran de ser presentades per les persones interessades, a través de la pàgina web de l'IVAP, en l'adreça electrònica que s'indica a continuació:  
https://ivap.gva.es/va/inscripcio-flex112  
  
El termini de sol·licitud serà de 15 dies naturals a comptar des de l'endemà de la publicació d'aquesta resolució en el DOGV.  
  
4) Admissió al curs  
A les persones participants seleccionades se'ls comunicarà que han sigut admeses mitjançant correu electrònic al seu compte corporatiu (@gva.es). La realització dels cursos no donarà lloc a indemnització ni cap gratificació.  
La renúncia o la conformitat a participar hauran d'efectuar-la les persones seleccionades mitjançant tramitació telemàtica, en un termini màxim de tres dies naturals a comptar des de la comunicació, a través del tràmit «Confirmació d'assistència a cursos del Pla de l'IVAP»  
https://www.gva.es/va/inicio/procedimientos'id\_proc=22641  
  
Les persones seleccionades amb diversitat funcional que confirmen la seua assistència i requerisquen mesures d'adaptació hauran d'indicar a l'IVAP, mitjançant el formulari de contacte disponible en la web de l'IVAP («Consulta/»Incidències formació») el tipus d'adaptació que sol·liciten d'acord amb la classificació següent:  
a) Necessitat d'intèrpret de llenguatge de signes.  
b) Sistema Braille d'escriptura.  
c) Uns altres, amb especificació de quins.  
L'assistència i participació del personal seleccionat en l'activitat formativa és obligatòria i no podrà simultaniejar-se amb cap altra acció formativa.  
Els qui havent sigut seleccionats per al curs no puguen participar en aquest per causa de força major degudament justificada o necessitat del servei manifestada documentadament per la persona responsable del centre directiu, haurà de comunicar la seua renúncia a l'IVAP abans del començament del curs.  
Iniciat el curs, l'abandó o les renúncies no justificades seran penalitzades en la realització d'accions formatives organitzades per l'IVAP.  
  
La no superació del curs impedirà l'admissió en les dues convocatòries següents que es realitzen d'aquest.  
  
5) Expedició de certificats  
El personal admés en els cursos específics per a la provisió de llocs de les agrupacions de llocs de treball obtindrà el certificat de superació d'aquests quan complisquen les condicions següents:  
  
a) Assistència a totes les sessions completes del curs, excepte causa justificada, i en aquest cas l'absència no podrà superar el 10 % de les hores totals del curs.  
b) Realització de totes les tasques encomanades per l'equip docent i superació de l'avaluació continuada.  
c) Superació de la prova final amb la qualificació que dispose l'organització del curs, que no podrà ser inferior a un 7, en l'escala de 0 a 10.  
Les proves podran fer-se per escrit o de manera oral, així com incloure mitjans electrònics.  
  
València, 23 de maig de 2022.- El director general de Funció Pública: David Alfonso Jarque.